Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: államháztartás mûködési rendjérõl szóló 217/1998. (XII. 31.) Korm. rendelet (Áht.) 57. § (6) bekezdése, amely a Nektv.
Paragraph Index: 1226

28. §-ával együttesen értelmezve határozza meg azokat a feladatokat, amelyeket a települési önkormányzatnak jelenleg is el kell látnia a kisebbségi önkormányzat mûködésével kapcsolatosan. Abban egyértelmû tehát a joganyag, hogy a feladatellátás tárgyi és technikai feltételrendszerérõl a települési önkormányzatoknak kell gondoskodniuk. Jogértelmezési problémát jelent azonban a települési önkormányzat vezetõi számára, hogy a kisebbségi önkormányzat mûködéséhez szükséges feltételeket milyen mértékben kötelesek biztosítani. Vizsgáljuk meg ezt a kérdést a kisebbségi biztoshoz érkezett panaszok tükrében. A városi önkormányzat jegyzõje fordult az országgyûlési biztoshoz annak a kérdésnek megválaszolása érdekében, hogy milyen helyiséget, mely idõponttól köteles a települési önkormányzat a kisebbségi önkormányzat rendelkezésére bocsátani? Az Áht. 57. § (6) bekezdése a kisebbségi önkormányzat testületi mûködésének rendjéhez igazodó helyiséghasználat biztosítását írja elõ. Egyértelmûen meghatározható tehát, hogy a települési önkormányzatot e kötelezettségek a kisebbségi önkormányzatok alakuló ülésétõl kezdve terhelik. A választásokat követõen érezhetõen megnövekedett azoknak az elsõsorban személyes megkereséseknek a száma, amelyekben kisebbségi önkormányzatok elnökei, képviselõi a kisebbségi biztos állásfoglalását kérték arra vonatkozóan, hogy milyen helyiséget igényelhetnek az önkormányzattól.37 A helyiség méretének és számának meghatározása (az igény mértékének megállapítása) nincs pontosan szabályozva, ezért nem egyszerû feladat döntést hozni arról, hogy a településen az adott kisebbségi önkormányzatnak milyen helyiséget kell a rendelkezésére bocsátani.38 A kistelepülések, körjegyzõségek önkormányzatai sok esetben maguk is szûkös elhelyezési körülmények között mûködnek. Ezért ezekben a konkrét esetekben azt tanácsoljuk, hogy a települési önkormányzat – ha teheti – minimálisan azt a helyiséget bocsássa rendelkezésre a kisebbségi önkormányzat üléseinek megtartására, amelyben maga is tartja az üléseit. A kisebbségi önkormányzat dokumentumainak, eszközeinek tárolása céljára azonban mindenképp szükséges egy saját zárható iratszekrény. A kisebbségi önkormányzat részérõl jogos igényként merülhet fel külön irodahelyiség biztosítása, ahol a kisebbségi önkormányzat az üléseit is megtarthatja, és egyébként az ügyfeleit is fogadhatja. Nagyobb településeken, 37 Ezt a kérdést elõrelátóan még a települési önkormányzattal folytatandó egyeztetést megelõzõen próbálták tisztázni, az ombudsmani állásfoglalással pedig általában az önkormányzathoz intézett kérést kívánták alátámasztani, mintegy megerõsíteni. 38 Ez függhet a település nagyságától, a települési önkormányzat infrastrukturális lehetõségeitõl, a mûködõ és helyiséget igénylõ helyi kisebbségi önkormányzatok számától, és nem utolsósorban a helyi önkormányzat szándékától, jóindulatától. tagoltabb önkormányzati hivataloknál ez az igény akceptálható. Már okozott vitát a megosztott helyiséghasználat, ám más lehetõség hiányában elfogadható az is, hogy több helyi kisebbségi önkormányzat mûködése esetén – ha nem lehetséges minden egyes kisebbségi önkormányzat számára külön helyiséget rendelkezésre bocsátani – közös megegyezéssel megosztják a helyiségek használatát. Amennyiben a települési önkormányzat szabad helyiséggel egyáltalán nem rendelkezik, elképzelhetõ olyan megoldás is, hogy a kisebbségi önkormányzat számára bérel egy helyiséget. A kisebbségi önkormányzat kérheti, hogy alkalmanként nagyobb rendezvények megtartására alkalmas helyiséget (tanácskozó terem, mûvelõdési ház stb.) is bocsásson rendelkezésére a helyi önkormányzat. A postai, kézbesítési, gépelési, sokszorosítási feladatok ellátása a gyakorlatban két módon történhet:

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes